“Tjumenaj negocistoj famas ne nur per sia granda gastigemo kaj regalemo, sed ankaŭ ĉiam pretas al ĉia bona kaj utila sinofero”. Ĵurnalisto Ipolito Zavaliŝin, verkinta tiujn ĉi alinejojn meze de la 19a jarcento ne estis flatema homo, do liaj vortoj estas kredindaj. Tjumenaj riĉuloj oferis por la “socia bono” grandajn havaĵojn kaj sumojn. Leĝo ne stimulis ilin al tio, la ŝtato donis neniujn impostajn adiciaĵojn aŭ avantaĝojn kaj la socio mem foje rekompencis nur per ofendinda maldankemo. Tamen ili plu oferis Tamen ili plu oferis malgraŭ ĉio. Kial? Ni esploru.





SimeonoTrusov

Ofte bonfarado okazis omaĝe al gravaj eventoj, kiuj speciale kortuŝis la urbanojn. Loĝantoj de Tjumeno zorgeme sekvis ĉion rilatan al Aleksandro la 2a , kiu vizitis la urbon en 1837, ankoraŭ kiel carido. Do vizito de lia filo, princo Vladimiro Aleksandroviĉ en 1868 kaŭzis grandan furoron.





Grandprinco Vladimir Aleksandroviĉ, 1867

Oni faris kutimajn por tiaj kazoj agojn por montri sian fidelecon. La urbaj aŭtoritatoj kreis specialan fotoalbumon, eldonis memoran ĵetonon kaj eĉ starigis monumenton ĉe Siberia landvojo , ĉe enirejo al la urbo. Alian vojon elektis negocisto de la 1a rango Simeono Trusov, kiu anoncis ke memore al tiu ĉi evento konstruigos por la urbo orfejon.

Tiel ĉe Jalutorovska landvojo, rande de la urbo aperis la Vladimira orfejo-metilernejo. Ĝi malfermiĝis en 1872 kaj estis nomita honore al la moŝta vojaĝanto. La vivo montris, ke la negociistaj klopodoj estis ne vanaj: la urbo kreskis rapide kaj regule liveris novajn orfojn.





Simeona orfejo. Tjumeno.



Aĝuloj rakontis, ke en unu el fenestroj el de la Cara strato (nun – strato Respubliki) eĉ haveblis speciala kanelo. Metita en ĝin bebo tuj glitis en varman ĉambron, kio iomete altigis lian vivoŝancojn. Tamen en iu ajn kazo ili estis mizeraj. Kutime mortis proksimume 90% de la novnaskitoj. En 1911 loka ĵurnalo raportis pri granda sukceso – somere mortis “nur 86,5%”.

Postvivintaj beboj kaj pli aĝaj infanoj havis eblecon ricevi edukadon kaj profesion. Al la knaboj oni instruis bindadon, lignoprilaboradon kaj ŝufaradon, al la knabinoj – brodadon kaj similajn manlaborojn. Ĉiutage okazis nur tri lecionoj, sed lernojaro daŭris ekde mezo de aŭgusto ĝis mezo de junio.





Tjumeno, komenco de la 20a jarcento



Simeono Trusov denove rememoris la orfojn, donacinte 20 mil rublojn por konstrui ĉe la orfejo preĝejon de En 1880Trusov denove rememoris la orfojn, donacinte 20 mil rublojn por konstrui ĉe la orfejo preĝejon de Sankta Simeono . La senavara negocisto mortis sekvan jaron, do neniam vidis fruktojn de sia donaco. La aferon finis lia filino Fotina, vidvino de kolonelo Serebrjakov. La konstruado estis multekosta kaj superis ĉiujn kalkulaĵojn. Sed la filino ne fuŝis honoron de la patro kaj donacis pliajn 21 mil rublojn.

La preĝejo, malfermita en 1885, estis malgranda (ĉirkaŭ 60 kv m) kaj troviĝis je la dua etaĝo de aldona konstruaĵo, sed ĝia interna ornamaĵo estis vere laŭdinda. Kverka ikonostazo kun eltranĉitaj kolonoj estis farita de moskvaj metiistoj, pentraĵoj sur muroj kaj kupolo imitis tiujn en la Katedralo de Kristo Savinto